cyanic-selkie/wikianc huggingface dataset:
Κόλιν Καζίμ-Ρίτσαρντς
Ο Κόλιν Καζίμ-Ρίτσαρντς (γεν. 26 Αυγούστου 1986 στο Λέιτονστοουν), πιο γνωστός ως Κόλιν Καζίμ, Καζίμ ή Καζίμ Καζίμ, είναι ένας γεννημένος στην Αγγλία ποδοσφαιριστής με καταγωγή από την Αντίγκουα και την Τουρκία που αγωνίζεται στην αγγλική Ντέρμπι Κάουντι και είναι διεθνής με την Εθνική Τουρκίας έχοντας αποκτήσει την τουρκική εθνικότητα λόγω της εθνικότητας της μητέρας του. Μια αγγλοποιημένη μορφή του τουρκικού ονόματος Καζίμ που του είχε δοθεί προοριζόταν να είναι στη μέση του πλήρους ονόματός του, που θα το είχε οδηγήσει σε 'Κόλιν-Καζίμ Ρίτσαρντς', αλλά λόγω ενός λάθους, γράφτηκε ως 'Κόλιν Καζίμ-Ρίτσαρντς'.
Προσωπική Ζωή
Ο Καζίμ-Ρίτσαρντς πήγε στο Greenleaf Primary School του Ουόλτχαμστοουν, όπου ανέπτυξε το ενδιαφέρον του για το ποδόσφαιρο, που συνεχίστηκε και στη δευτεροβάθμια εκπαίδευσή του στο Έιβελινγκ Παρκ, του Ουόλτχαμστοου. Η μητέρα του είναι Τουρκοκύπρια (κάτι που του επέτρεψε να αγωνιστεί με την Εθνική Τουρκίας), και ο πατέρας του με καταγωγή από την Αντίγκουα. Όταν έκανε την αίτηση για να αποκτήσει την τουρκική υπηκοότητα, αναγκάστηκε να λλάξει το όνομά του καθώς το Τουρκικό δίκαιο δεν επιτρέπει μη-τουρκικά ονόματα από τη στιγμή που κάποιος είναι Τούρκος υπήκοος. Ο Καζίμ Ρίτσαρντς επέλεξε το όνομα Καζίμ Καζίμ.
Μπέρι
Ο Καζίμ-Ρίτσαρντς ξεκίνησε την επαγγελματική του καριέρα στην Μπέρι, αφού πήγε στην ομάδα στην ηλικία των 15 ετών και προόδευσε μέσω της ομάδας νέων και των ακαδημιών του συλλόγου. Κατάφερε να γίνει μέλος της πρώτης ομάδας τη σεζόν 2004–2005, και οι εμφανίσεις του τράβηξαν την προσοχή μεγαλύτερων ομάδων.
Μπράιτον & Χόουβ Άλμπιον
Στην ηλικία των 18 ετών, αποκτήθηκε με 3ετές συμβόλαιο από τη Μπράιτον & Χόουβ Άλμπιον για £250,000. Το συμβόλαιο υπογράφτηκε αφού ένας οπαδός της ομάδας, ο Άαρον Μπέρι, κέρδισε το ποσό για την ομάδα σε έναν διαγωνισμό από την Coca-Cola κάτι που είχε ως αποτέλεσμα, ο Καζίμ-Ρίτσαρντς να πάρει το παρατσούκλι "Coca-Cola Kid". Τις περισσότερες φορές έμπαινε ως αλλαγή στο δεύτερο ημίχρονο των αγώνων, και στο τέλος της σεζόν 2005–2006, είχε σκοράρει 6 γκολ στο πρωτάθλημα με την ομάδα του, περιλαμβανομένου του του γκολ της ομάδας στο πρωτάθλημα με αριθμό 5.000. Κατέθεσε αίτηση μετεγγραφής έχοντας μείνει εκτός από τη βασική ενδεκάδα του πρώτου αγώνα της Μπράιτον για τη σεζόν 2006–2007 απέναντι στη Ρόδερχαμ.
Σέφιλντ Γιουνάιτεντ
Ακολούθως, η Μπράιτον τον πούλησε στη Σέφιλντ Γιουνάιτεντ για £150,000 στις 31 Αυγούστου 2006, την τελευταία μέρα της μετεγγραφικής περιόδου. Ο Καζίμ-Ρίτσαρντς υπέγραψε τριετές συμβόλαιο με τις "Λεπίδες" έχοντας περάσει ιατρικές εξετάσεις και συμφωνώντας σε προσωπικούς όρους. Σκόραρε μια φορά με τη Σέφιλντ Γιουνάιτεντ, σε μια ισοπαλία 2–2 απέναντι στη Μπόλτον τον Νοέμβριο του 2006.
Φενέρμπαχτσε
Παρά την επιτυχία εντός αγωνιστικού χώρου τη σεζόν 2009–10, ο Καζίμ-Ρίτσαρντς είχε καυγά με τους οπαδούς της Φενερμπαχτσέ βγαίνοντας εκτός αγωνιστικού χώρου σε έναν αγώνα απέναντι στην Ινσταμπούλ Μπουγιουκσεχίρ Μπελεντιγιεσπόρ. Απέναντι στην Μπεσίκτας, ο Καζίμ-Ρίτσαρντς δέχτηκε κόκκινη κάρτα επειδή έβρισε τον διαιτητή και τιμωρήθηκε με 4 αγωνιστικές. Ενώ εξέτιε την ποινή, την ίδια νύχτα που η ομάδα του ηττήθηκε από την Κασίμπασα, ο τύπος ανέφερε πως ο Καζίμ-Ρίτσαρντς βρισκόταν εκτός πόλης. Αυτό το δημοσίευμα διαψεύστηκε από τη διοίκηση της Φενερμπαχτσέ που εξέδωσε επίσημη ανακοίνωση σχετικά με το θέμα. Την επόμενη μέρα, δημοσιεύτηκαν εικόνες του Καζίμ-Ρίτσαρντς και η διοίκηση της Φενερμπαχτσέ ανακάλεσε την προηγούμενη ανακοίνωσή της, υποστηρίζοντας πως ο Καζίμ-Ρίτσαρντς είπε ψέματα για το πού βρισκόταν, οδηγώντας την έτσι στην ανάκληση της ανακοίνωσης διάψευσης της είδησης.
Το Δεκέμβριο του 2009, ο Καζίμ-Ρίτσαρντς κατηγορήθηκε επίσης για ανάμειξή του σε σεξουαλικό σκάνδαλο. Λίγες μέρες αργότερα, ενώ επιτάχυνε για να πάει στην προπόνηση της ομάδας του, ο Καζίμ-Ρίτσαρντς είχε ένα τροχαίο ατύχημα στη διάρκεια του οποίου δεν φορούσε τη ζώνη του και έσπασε το δεξί του χέρι: ο Καζίμ-Ρίτσαρντς διέψευσε ισχυρισμούς μερίδας του τύπου που υποστήριζε πως ήταν μεθυσμένος πριν από το ατύχημα.
Τουλούζ
Μετά από αυτά τα γεγονότα, η διοίκηση της Φενερμπαχτσέ και ο προπονητής Κρίστοφ Ντάουμ προσπάθησαν να βρουν μια ομάδα να παραχωρήσουν δανεικό τον Καζίμ-Ρίτσαρντς, και τελικά κατέληξε στη γαλλική ομάδα Τουλούζ με εξάμηνο δανεισμό από τον Γενάρη του 2010, με την οποία σκόραρε στο ντεμπούτο του σε μια εκτός έδρας νίκη με 3–1 απέναντι στη Λε Μαν ΟΚ72.
Γαλατασαράι
125px|thumb|right|Αγωνιζόμενος με τη Γαλατασαράι Επέστρεψε στη Φενερμπαχτσέ για την επόμενη σεζόν. Στις 3 Ιανουαρίου 2011, η Φενερμπαχτσέ αποφάσισε να τερματίσει το συμβόλαιο του παίκτη. Υπέγραψε συμβόλαιο συνεργασίας για 3,5 χρόνια με την τοπική αντίπαλο Γαλατασαράι τον Γενάρη του 2011 και στη πορεία κατάφερε να σκοράρει απέναντι στην προηγούμενη ομάδα του στη διάρκεια της σεζόν.
Ολυμπιακός
Τον Γενάρη του 2012 δόθηκε δανεικός στον Ολυμπιακό.Σκόραρε το πρώτο του γκολ στην εκτός έδρας νίκη της ομάδας(0-2) εναντίον του ΟΦΗ.
Διεθνής Καριέρα
Ο Καζίμ-Ρίτσαρντς σκόραρε και είχε μια ασίστ στο ντεμπούτο του με την Εθνική Τουρκίας U-21 σε μια νίκη απέναντι στην Ελβετία στις 24 Μαρτίου 2007. Στις 30 Απριλίου, ο εκλέκτορας της Εθνικής Τουρκίας Φατίχ Τερίμ δήλωσε πως ο Καζίμ-Ρίτσαρντς θα αγωνιζόταν με την Εθνική Τουρκίας Ανδρών.
Ο Τερίμ τον κάλεσε για τα ματς απέναντι στη Βοσνία και τη Βραζιλία. Σημείωσε την πρώτη του διεθνή συμμετοχή σε επίπεδο ανδρών σε μια φιλική ισοπαλία 0–0 με τη Βραζιλία στις 5 Ιουνίου 2007, έναν αγώνα στον οποίο αγωνίστηκε για 38 λεπτά. Ήταν μέλος της αποστολής της Εθνικής Τουρκίας για το UEFA Euro 2008, όπου αγωνίστηκε και στα 5 ματς καθώς η ομάδα της Τουρκίας έφτασε μέχρι και τα ημιτελικά του θεσμού.
Στις 10 Αυγούστου 2011, πέτυχε 2 γκολ σε φιλική αναμέτρηση με αντίπαλο την Εσθονία στην Türk Telekom Arena.
Διεθνή Γκολ
Ως τις 10 Αυγούστου 2011
Εξωτερικοί σύνδεσμοι
Κατηγορία:Άγγλοι ποδοσφαιριστές Κατηγορία:Τούρκοι ποδοσφαιριστές Κατηγορία:Ποδοσφαιριστές Ολυμπιακού Πειραιώς Κατηγορία:Επιθετικοί ποδοσφαιριστές Κατηγορία:Ποδοσφαιριστές Σέφιλντ Γιουνάιτεντ Κατηγορία:Ποδοσφαιριστές Μπέρι ΦΚ Κατηγορία:Ποδοσφαιριστές Μπράιτον και Χόουβ Άλμπιον Κατηγορία:Ποδοσφαιριστές Φενερμπαχτσέ Κατηγορία:Ποδοσφαιριστές Τουλούζ ΦΚ Κατηγορία:Ποδοσφαιριστές Γαλατασαράι Κατηγορία:Ποδοσφαιριστές Μπλάκμπερν Ρόβερς Κατηγορία:Ποδοσφαιριστές Εθνικής Τουρκίας Κ21 Κατηγορία:Ποδοσφαιριστές Εθνικής Τουρκίας Κατηγορία:Ποδοσφαιριστές Ευρωπαϊκού Πρωταθλήματος 2008 Κατηγορία:Ποδοσφαιριστές Πρέμιερ Λιγκ Κατηγορία:Ποδοσφαιριστές Λιγκ 1 Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Εθνικής Τουρκίας A2 Κατηγορία:Ποδοσφαιριστές Σούπερ Λιγκ Τουρκίας Κατηγορία:Ξένοι ποδοσφαιριστές στην Ελλάδα Κατηγορία:Ποδοσφαιριστές Πριμέρα Ντιβισιόν Μεξικού Κατηγορία:Ξένοι ποδοσφαιριστές στην Ολλανδία Κατηγορία:Τούρκοι ποδοσφαιριστές στο εξωτερικό
Αντιμεταθετική ιδιότητα
Στα μαθηματικά, μία δυαδική πράξη ικανοποιεί την αντιμεταθετική ιδιότητα αν για κάθε δύο στοιχεία παίρνουμε το ίδιο αποτέλεσμα αν ανταλλάξουμε τη σειρά τους (δηλαδή τα αντιμεταθέσουμε).
Οι πιο γνωστές πράξεις που ικανοποιούν αυτή την ιδιότητα είναι η πρόσθεση και ο πολλαπλασιασμός (στους ακεραίους) π.χ.: ή, αλλά όπως θα δούμε παρακάτω υπάρχουν πολλές άλλες τέτοιες πράξεις σε πολλούς τομείς των μαθηματικών. Όμως, υπάρχουν και πράξεις όπως η αφαίρεση και η διαίρεση στις οποίες δεν ισχύει η αντιμεταθετική ιδιότητα, π.χ. . Τέτοιου είδους πράξεις λέμε ότι δεν είναι αντιμεταθετικές ή ότι είναι μη-αντιμεταθετικές. Η ιδέα ότι απλές πράξεις όπως η πρόσθεση και ο πολλαπλασιασμός των αριθμών, είναι αντιμεταθετικές προϋπήρχε για πολλά χρόνια χωρίς να της έχει δοθεί κάποιο όνομα μέχρι το 19ο αιώνα όταν τα μαθηματικά ξεκίνησαν να τυποποιούνται.
Χρήσεις
Η αντιμεταθετική ιδιότητα συνδέεται με δυαδικές πράξεις και συναρτήσεις. Αν αυτή ισχύει για δύο στοιχεία σε μια συγκεκριμένη δυαδική πράξη τότε τα στοιχεία αυτά λέμε ότι αντιμετατίθενται ως προς τη πράξη αυτή.
Μαθηματικοί ορισμοί
Ο όρος "αντιμεταθετικότητα" χρησιμοποιείται σε αρκετές σχετικές μεταξύ τους περιπτώσεις.
1. Μια δυαδική πράξη \ast σε ένα σύνολο S λέγεται αντιμεταθετική αν:
2. Λέμε ότι το x αντιμετατίθεται με το y ως προς μια πράξη \ast αν:
3. Μία δυαδική συνάρτηση ονομάζεται αντιμεταθετική αν:
Αντιμεταθετικές πράξεις στα μαθηματικά
Δύο γνωστά παραδείγματα αντιμεταθετικών δυαδικών πράξεων είναι τα εξής:
Για παράδειγμα, 4 + 5 = 5 + 4, αφού και οι δύο εκφράσεις βγάζουν άθροισμα 9.
Για παράδειγμα, 3 x 5 = 5 x 3, αφού και οι δύο εκφράσεις βγάζουν 15. Για παράδειγμα, η λογική ισοδυναμία είναι ίδια με την. Αυτή η συνάρτηση γράφεται και ως p ανν q ή p \equiv q ή Epq.
Μη-αντιμεταθετικές πράξεις στα μαθηματικά
Κάποιες μη-αντιμεταθετικές δυαδικές πράξεις είναι οι εξής: !A !B !f (A,B) !f (B,A)
Ιστορία
Η ιδέα της αντιμεταθετικής ιδιότητας είναι αρκετά παλιά. Οι αρχαίοι Αιγύπτιοι γνώριζαν και χρησιμοποιούσαν την αντιμεταθετική ιδιότητα του πολλαπλασιασμού για να απλοποιήσουν τις πράξεις τους. Επίσης στα Στοιχεία φαίνεται ότι ο Ευκλείδης έχει επίγνωση της αντιμεταθετικής ιδιότητας. Οι πρώτες χρήσεις της αντιμεταθετικής ιδιότητας εμφανίζονται στα τέλη του 18ου αιώνα και αρχές του 19ου αιώνα, όταν οι μαθηματικοί ξεκίνησαν να ασχολούνται με τη θεωρία των συναρτήσεων. Σήμερα, η αντιμεταθετική ιδιότητα είναι γνωστή και βασική στους περισσότερους κλάδους των μαθηματικών.
Η πρώτη καταγραφή του όρου αντιμεταθετικότητα βρίσκεται στο βιογραφικό του Φρανσουά Σερβουά (François Servois) το 1814, ο οποίος χρησιμοποίησε τη λέξη αντιμεταθετική όταν περιέγραφε συναρτήσεις οι οποίες είχαν αυτό που τώρα λέγεται αντιμεταθετική ιδιότητα. Αυτή η σύνθετη λέξη αποτελείται από τη πρόθεση αντί, το χρονικό επίρρημα μετά και το ρήμα θέτω.
Κανόνας της αντικατάστασης
Στην αληθο-συναρτησιακή προτασιακή λογική, η αντιμετάθεση ή η αντιμεταθετικότητα αναφέρεται σε δύο βασικούς κανόνες αντικατάστασης. Οι κανόνες αυτοί μας επιτρέπουν να αντιμεταθέσουμε προτασιακές μεταβλητές μέσα σε λογικές εκφράσεις με λογικές αποδείξεις. Οι κανόνες είναι οι εξής: και
όπου "" είναι ένα σύμβολο που σημαίνει "το ένα μέλος συνεπάγεται το άλλο."
Αληθο-συναρτησιακοί σύνδεσμοι
Αντιμεταθετικότητα είναι μία ιδιότητα μερικών λογικών σχέσεων της αληθο-συναρτησιακής προτασιακής λογικής. Οι ακόλουθες λογικές ισοδυναμίες δείχνουν ότι η αντιμεταθετικότητα είναι μία ιδιότητα συγκεκριμένων συνδέσμων. Οι παρακάτω είναι αληθο-συναρτησιακές ταυτολογίες.
Ιφινόη (του Νίσου)
Η Ιφινόη ήταν κόρη του βασιλιά των Μεγάρων Νίσου τον οποίο διαδέχθηκε ο σύζυγός της και γιος του Ποσειδώνα, ο Μεγαρεύς. Σχετίζεται με την Ιφινόη του Αλκάθου.
Αντιμεταθετική ιδιότητα
Θεωρία συνόλων
Στις ομάδες και στη θεωρία συνόλων, πολλές αλγεβρικές δομές ονομάζονται αντιμεταθετικές όταν οι ορισμένες πράξεις ικανοποιούν την αντιμεταθετική ιδιότητα. Σε ανώτερους κλάδους των μαθηματικών, όπως η ανάλυση και η γραμμική άλγεβρα, η αντιμεταθετικότητα των γνωστών πράξεων (όπως η πρόσθεση και ο πολλαπλασιασμός των πραγματικών και των μιγαδικών αριθμών) χρησιμοποιείται σε αποδείξεις.
Ιφινόη (του Νίσου)
Πηγές
Κατηγορία:Πρόσωπα της ελληνικής μυθολογίας
Αντιμεταθετική ιδιότητα
Προσεταιριστική ιδιότητα
Η προσεταιριστική ιδιότητα σχετίζεται άμεσα με την αντιμεταθετική. Σύμφωνα με την προσεταιριστική ιδιότητα μιας έκφρασης που περιλαμβάνει δύο ή περισσότερες εμφανίσεις της ίδιας πράξεις, η σειρά που εκτελούνται οι πράξεις δεν επηρεάζει το αποτέλεσμα, αν και μόνον αν η σειρά των όρων δεν αλλάζει. Αντιθέτως, σύμφωνα με την αντιμεταθετική ιδιότητα η σειρά των όρων δεν επηρεάζει το αποτέλεσμα.
Πιο συγκεκριμένα, η πράξεη \ast ικανοποιεί την προσεταιριστική ιδιότητα στο σύνολο S αν για κάθε ισχύει ότι
Πολλές από τις αντιμεταθετικές πράξεις που συναντάμε είναι επίσης προσεταιριστικές. Ωστόσο, η αντιμεταθετική ιδιότητα δε συνεπάγεται την προσεταιριστική. Ένα τέτοιο παράδειγμα είναι η συνάρτηση η οποία είναι ξεκάθαρα αντιμεταθετική (εναλλάσσοντας το x με το y δεν επηρεάζεται το αποτέλεσμα) αλλά δεν είναι προσεταιριστική, καθώς,
Μη-αντιμεταθετικοί τελεστές στη κβαντική μηχανική
Στη κβαντική μηχανική όπως διατυπώθηκε από τον Έρβιν Σρέντινγκερ, οι φυσικές μεταβλητές εκφράζονται με γραμμικούς τελεστές όπως το x (πολλαπλασιασμός επί x) και το. Αυτοί οι τελεστές δεν αντιμετατίθενται όπως γίνεται αντιληπτό θεωρώντας την επίδραση των συνθέσεών τους και  (που λέγονται και γινόμενα τελεστών) σε μία μονοδιάστατη κυματοσυνάρτηση \psi (x):
Σύμφωνα με την αρχή της απροσδιοριστίας του Βέρνερ Χάιζενμπεργκ, αν δύο τελεστές που εκφράζουν ένα ζευγάρι μεταβλητών δεν αντιμετατίθενται, τότε οι μεταβλητές αυτές είναι μεταξύ τους συμπληρωματικές, που σημαίνει ότι δεν μπορούν να υπολογιστούν ταυτόχρονα ή με ακρίβεια. Για παράδειγμα, η θέση και η γραμμική ορμή στη x-διάσταση ενός σωματιδίου εκφράζονται με τους τελεστές x και  (όπου \hbar είναι η σταθερά του Πλανκ). Είναι το ίδιο αν εξαιρέσουμε τη σταθερά -i\hbar, έτσι ώστε οι τελεστές να μην αντιμετατίθενται και τελικά η φυσική εξήγηση να είναι ότι η θέση και η γραμμική ορμή σε μια δοσμένη κατεύθυνση είναι συμπληρωματικές μεταξύ τους.
Διαδικτυακές πηγές
Κατηγορία:Αφηρημένη άλγεβρα Κατηγορία:Στοιχειώδης άλγεβρα
Παπισμός
Με τον όρο παπισμός (στα αγγλικά papacy) περιγράφεται το σύστημα κεντρικής διακυβέρνησης της Ρωμαιοκαθολικής Εκκλησίας, η οποία βρίσκεται κάτω από την εξουσία του πάπα, του επισκόπου της Ρώμης και ειδικότερα επί δοξασιών της κοσμικής εξουσίας αυτού. Το αξίωμα του πάπα περιγράφεται με τον όρο παποσύνη.
Σύμφωνα με το παπικό σύστημα, ο πάπας ασκεί δικαστική, νομοθετική και εκτελεστική εξουσία επί της εκκλησίας ως άμεσος διάδοxος του αποστόλου Πέτρου, ο οποίος θεωρείται ότι υπήρξε η κεφαλή των αποστόλων και ο πρώτος επίσκοπος της Ρώμης.
Η σκοτεινή περίοδος που διάνυσε ο παπισμός κατά τον 10ο αιώνα φαίνεται ότι έπαιξε βασικό ρόλο στην προετοιμασία του εδάφους για το σχίσμα ανάμεσα στον Δυτικό Καθολικισμό και στον Ανατολικό Ορθόδοξο Χριστιανισμό.
Ο όρος παπικισμός (στα αγγλικά papalism) έχει αρνητική υφή και χρησιμοποιείται για να υπογραμμίσει την εκκλησιαστική εξουσία που δίνει υπερβολική έμφαση στο παπικό πρωτείο σε σχέση με το αξίωμα των επισκόπων ή του συνοδικού συστήματος.
Ο όρος καισαροπαπισμός (caesaro-papalism) αναφέρεται στο πολιτειακό σύστημα κατά το οποίο ο αυτοκράτορας ή ο ανώτατος άρχοντας της πολιτείας αποτελεί ουσιαστικά τον ηγέτη της εκκλησίας. Το φαινόμενο αυτό εμφανίστηκε αρχικά στην Ανατολική Ρωμαϊκή αυτοκρατορία κατά τη διάρκεια του 4ου αιώνα. Εμφανίζεται και ο όρος παποκαισαρισμός (papal caesarism), ο οποίος περιγράφει την υποταγή της κρατικής εξουσίας στην ιερατική εξουσία του πάπα.
Βιβλιογραφία
Κατηγορία:Καθολική Εκκλησία
Σεϋχέλλες
Οι Σεϋχέλλες (αγγλικά: Seychelles, ή, γαλλικά: ), κρεολικά: Repiblik Sesel, επίσημα Republic of Seychelles / République des Seychelles), είναι νησιωτικό κράτος (με συνολική έκταση 455 τ.χλμ.) του Ινδικού ωκεανού, που αποτελείται από γύρω στα 115 νησιά με πρωτεύουσα τη Βικτώρια. Μεγαλύτερο σε έκταση από τα νησιά είναι το Μαέ. Το κλίμα είναι ισημερινό. Η οικονομία της χώρας βασίζεται κυρίως στον τουρισμό και στην αλιεία. Το πολίτευμα είναι δημοκρατία. Σύμφωνα με επίσημη εκτίμηση για το 2022, η χώρα έχει πληθυσμό 119.878 κατοίκους (κατατάσσεται 196η). Ο πληθυσμός της είναι ο μικρότερος στην Αφρική. Επίσημες γλώσσες είναι η αγγλική και η κρεολική Σεσελουά. Πρώτοι έφτασαν στα νησιά οι Πορτογάλοι, στις αρχές του 16ου αιώνα. Από τότε πέρασαν από τα νησιά οι Γάλλοι, στους οποίους οι Σεϋχέλλες οφείλουν το όνομά τους, και οι Άγγλοι, οι οποίοι το 1903 κήρυξαν τις Σεϋχέλλες αγγλική αποικία. Η χώρα απέκτησε την ανεξαρτησία της το 1976. Στο νησιωτικό αυτό συγκρότημα, όταν ακόμα αποτελούσε κτήση της Αγγλίας, είχαν εκτοπίσει οι Άγγλοι από τις 9 Μαρτίου 1956 τον Αρχιεπίσκοπο Μακάριο της Κύπρου, μαζί με τον Μητροπολίτη Κυρηνείας Κυπριανού, και τον δημοσιογράφο Πολ. Ιωαννίδη μέχρι τις 28 Μαρτίου του 1957 που επέστρεψαν στην Ελλάδα, απ' όπου και επέστρεψε στη Κύπρο, για να αναλάβει τελικά το 1960 πρώτος Πρόεδρος της ανεξάρτητης Κυπριακής Δημοκρατίας. Εθνική εορτή είναι η 18η Ιουνίου, οπότε το 1993 υιοθετήθηκε το ισχύον Σύνταγμα.
Ιστορία
Ενώ Αυστραλονήσιοι ταξιδευτές ή Άραβες έμποροι πιστεύεται ότι ήταν οι πρώτοι επισκέπτες του νησιού, η πρώτη γραπτή αναφορά στα νησιά είναι του 1502. Τη χρονιά εκείνη ο διάσημος Πορτογάλος εξερευνητής, Ναύαρχος Βάσκο ντα Γκάμα ανακάλυψε τα νησιά σε ένα από τα ταξίδια του στις Ινδίες (περνώντας από τα Αμιράντες) και οι Σεϋχέλλες χαρτογραφήθηκαν για πρώτη φορά. Ο ντα Γκάμα τους έδωσε το όνομα του ιδίου («Νησιά του Ναυάρχου»). Η πρώτη γραπτή αναλυτική περιγραφή στα νησιά ανάγεται στο 1609, από το πλήρωμα του αγγλικού πλοίου «Ασένσιον» (Ascension). Τα νησιά χρησιμοποιήθηκαν περιστασιακά από πειρατές για δουλεμπόριο μεταξύ Ασίας και Αφρικής. Γύρω στα 1742 άρχισε ο εποικισμός των νησιών από Γάλλους δουλεμπόρους με λευκούς αποίκους και μαύρους Αφρικανούς δούλους. Το 1756 οι Γάλλοι ανέλαβαν το έλεγχο των νησιών και ο πλοίαρχος Νικολά Μορφέ έθεσε τον θεμέλιο λίθο που σηματοδότησε τον επίσημο εποικισμό. Τα νησιά έλαβαν το όνομά τους από τον υπουργό Οικονομικών του Λουδοβίκου ΙΕ΄, Ζαν Μορό ντε Σεσέλ. Την περίοδο από το 1794 ως το 1812 Βρετανοί και οι Γάλλοι διεκδίκησαν την κυριαρχία επί του νησιού. Την περίοδο του πολέμου Αγγλίας και Γαλλίας, ο Γάλλος κυβερνήτης Ζαν Μπατίστ Κε ντε Κινσί δεν προέβαλε αντίσταση όταν εχθρικά πλοία αφίχθησαν στα νησιά. Το 1812 η Αγγλία ανέλαβε τον πλήρη έλεγχο, μετά την παράδοση του Μαυρικίου. Με βάση τη συνθήκη ειρήνης του Παρισιού, το 1814, τα νησιά παρέμειναν υπό αγγλική κυριαρχία, με Γάλλο κυβερνήτη. Οι Σεϋχέλλες αποτέλεσαν αρχικά τμήμα της αποικίας του Μαυρικίου και το 1872 απέκτησαν διοικητική αυτονομία. Το 1903 έγιναν αποικία της Βρετανίας.
Τις επόμενες δεκαετίες έγιναν πολλά και σημαντικά βήματα προς την κατεύθυνση της οικονομικής ανάπτυξης των νησιών. Παράλληλα όμως αναπτύχθηκε και ένα κίνημα που επιζητούσε την απαλλαγή από τον αποικιακό έλεγχο του Λονδίνου. Τη δεκαετία του 1960 ως κύριες πολιτικές δυνάμεις πρόβαλαν το Δημοκρατικό Κόμμα των Σεϋχελλών, με επικεφαλής τον Τζέιμς Μάντσαμ, που ήταν υπέρ της ενσωμάτωσης της αποικίας στη Μεγάλη Βρετανία και το Ενιαίο Λαϊκό Κόμμα των Σεϋχελλών, του Φρανς-Αλμπέρ Ρενέ, που επεδίωκε την πλήρη ανεξαρτησία. . Το 1970 το Δημοκρατικό Κόμμα διέθετε τις περισσότερες έδρες στο νομοθετικό συμβούλιο, το οποίο είχε δημιουργηθεί από την αποικιακή διοίκηση. Την ίδια χρονιά παραχωρήθηκε καθεστώς αυτοκυβέρνησης από τη Μεγάλη Βρετανία.
Το 1976 συντάχθηκε Σύνταγμα και οι Σεϋχέλλες διακήρυξαν την ανεξαρτησία τους, στις 29 Ιουνίου. Σχηματίστηκε κυβέρνηση συνασπισμού, με τον Μάντσαμ να γίνεται πρώτος πρόεδρος και τον Ρενέ να γίνεται πρωθυπουργός. Την επόμενη χρονιά γίνεται πραξικόπημα και την εξουσία καταλαμβάνει ο Γάλλος δικηγόρος Ρενέ. Παράλληλα, το κόμμα του μετονομάστηκε σε Λαϊκό Προοδευτικό Κόμμα, ψηφίστηκε νέο Σύνταγμα και καθιερώθηκε μονοκομματική διακυβέρνηση, η οποία προχώρησε την εφαρμογή μέτρων σοσιαλιστικού χαρακτήρα, φροντίζοντας για την ανακούφιση των λαϊκών στρωμάτων. Οι αντίπαλοι του νέου καθεστώτος προσπάθησαν να το ανατρέψουν, με απόπειρες πραξικοπημάτων, που εκδηλώθηκαν με τη βοήθεια ξένων μισθοφόρων, με τη βοήθεια του καθεστώτος της Νότιας Αφρικής, το οποίο δεχόταν επικρίσεις από τον Ρενέ για τη ρατσιστική πολιτική του. . Τέτοιες απόπειρες έγιναν ανεπιτυχώς το 1981 και 1982. Το 1991 η δημοκρατία επανήλθε στο νησιωτικό κράτος με την επαναφορά του πολυκομματισμού. Το νέο Σύνταγμα του 1992 δεν εγκρίθηκε σε δημοψήφισμα, καθώς δε συμπλήρωσε το απαιτούμενο ποσοστό του 60% των ψηφοφόρων. Ωστόσο, το 1993 εγκρίθηκε η αναθεώρηση του Συντάγματος και τον ίδιο χρόνο διενεργήθηκαν ελεύθερες εκλογές (με συμμετοχή πέντε κομμάτων της Αντιπολίτευσης ως ενιαίου συνασπισμού) στις οποίες ο Ρενέ αναδείχθηκε ξανά πρόεδρος, όπως και στις πρόωρες προεδρικές εκλογές του 2001, κατά τις οποίες η αντιπολίτευση έκανε λόγο για νοθεία. Ο Ρενέ παρέμεινε πρόεδρος έως το 2004 οπότε αποσύρθηκε από την πολιτική για να αναλάβει ο Τζέιμς Μισέλ που επικράτησε στις προεδρικές εκλογές του 2006 και επανεξελέγη το 2011.
Γεωγραφία και κλίμα
thumb|left|Δάση στο νησί Μαέ Η θέση του νησιωτικού κράτους βρίσκεται στα βορειοανατολικά της Μαδαγασκάρης, και γύρω στα 1.600 χλμ. ανατολικά της Κένυας. Ο αριθμός των νησιών του αρχιπελάγους αναφέρεται συχνά ως 115, ενώ στο Σύνταγμα της χώρας αναγράφονται 155 νησιά. Από γεωλογικής άποψης, οι Σεϋχέλλες παρουσιάζουν διαφορετική μορφολογία σε σχέση με άλλα νησιά της περιοχής της Μαδαγασκάρης. Τα νησιά αντιπροσωπεύουν την ανάδυση αρχαίων γρανιτικών σχηματισμών, που αποτελούν το βόρειο τμήμα της ράχης των Μασκαρένιας. Η προέλευσή τους πιθανότατα να σχετίζεται με τη διάλυση της αρχαίας ηπείρου Γκοντβάνα. Σύμφωνα με το Σύνταγμα τα νησιά διακρίνονται σε συστάδες. Συγκεκριμένα:
Υπάρχουν 42 γρανιτικά νησιά, τα οποία από το μεγαλύτερο στο μικρότερο είναι: Μαέ (όπου και το υψηλότερο σημείο του κράτους, 928 μ.), Πραλέν (Praslin), Σιλουέτ, Λα Ντιγκ, Κιριέζ, Φελισιτέ, Φρεγκάτ, Σεν Αν, Βόρειο, Σερφ, Μαριάν, Γκραν Σουρ (Sœur), Κουζέν, Κουζίν (Cousine), Λον, Ρεσίφ, Ρουντ (Πραλέν), Ανονίμ, Μαμέγ, Μογιέν, Νησί των Θαλάσσιων Αγελάδων, Λ' Ιλέτ, Μπίκον (Ιλ Σες), Κασέ, Κόκος, Ρουντ (Μαέ), L'Ilot Frégate, Μπουμπί, Σοβ Σουρί (Μαέ), Σοβ Σουρί (Πραλέν), Ιλ Λα Φους, Οντούλ, L'Ilot, Ρατ, Σουρί, Σεν Πιερ (Πραλέν), Ζαβέ, Χάρισον Ροκς (Γκραντ Ροσέ).
Βόρεια των γρανιτικών νησιών βρίσκονται τα Ντενίς, Μπερντ. Στα νότια των γρανιτικών απαντώνται τα νησιά Κετιβί (Coëtivy) και Πλατ (Platte).
Εξάλλου υπάρχουν 29 κοραλλιογενή νησιά στη συστάδα Αμιράντες, στα δυτικά των γρανιτικών: Ντερός (Desroches), Ατόλλη Πουάβρ (αποτελούμενη από τα 3 νησιά : Πουάβρ (Poivre), Φλορεντέν (Florentin) και το Νότιο Νησί), Αλφόνς, Ντ' Αρός (D'Arros), Ατόλλη Σεν Ζοζέφ (συναποτελούμενη από 14 νησιά: Σεν Ζοζέφ Ιλ ο Φουκέτ (Joseph Ile aux Fouquets), Ρεσούρς (Ressource), Πτι Καρκασά (Petit Carcassaye), Γκραν Καρκασά (Grand Carcassaye), Μπενζαμέν (Benjamin), Μπανκς Φεράρι (Bancs Ferrari), Σιεν (Chiens), Πελικάν (Pélicans), Βαρ (Vars), Ιλ Πολ (Ile Paul), Μπανκ ντε Σαμπλ (Banc de Sable), Μπανκ ο Κοκό (Banc aux Cocos) και Ιλ ο Πουλ (Ile aux Poules), Μαρί Λουίζ, Ντενέφ (Desnoeufs), Άφρικαν Μπανκς (African Banks, συναποτελούμενο από 2 νησιά: Άφρικαν Μπανκς και Νότιο Νησί), Ρεμίρ (Rémire), Σεν Φρανσουά, Μπουντέζ, Ετουάλ (Etoile), Μπιζουτιέ (Bijoutier).
Στη συστάδα Φάρκουαρ βρίσκονται 13 κοραλλιογενή νησιά, νότια και νοτιοδυτικά των Αμιράντες: Ατόλλη Φαρκουχάρ (που αποτελείται από 10 νησιά), Ατόλλη Προβιντάνς (αποτελούμενη από τα νησιά Προβιντάνς και Μπανκς Προβιντάνς) και Σεν Πιερ.
Τέλος, υπάρχουν και 67 νησιά - κοραλλιογενείς αναδύσεις στη συστάδα Αλντάμπρα, δυτικά της συστάδας Φάρκουαρ: Ατόλλη Αλντάμπρα, αποτελούμενη από 46 νησιά), Ασουμπσιόν (Assumption), Αστόβ (Astove) και την Ατόλλη Κοσμολέντο (συναποτελούμενη από 19 νησιά).
Τα νησιά Αλντάμπρα, Ντερός και οι Φάρκουαρ νήσοι επιστράφηκαν στις Σεϋχέλλες από την Αγγλία, έπειτα από την ανεξαρτησία.
Κλίμα
Τα νησιά έχουν ισημερινό κλίμα, το οποίο ευνοεί την καλλιέργεια του κοκοφοίνικα. Στις χαμηλές ακτές παρατηρούνται μαγκρόβιοι σχηματισμοί. Η μέση ετήσια θερμοκρασία δεν ξεπερνά τους 27 βαθμούς Κελσίου και δεν υπάρχουν σημαντικές διακυμάνσεις σε αυτή. Αναφορικά με τις βροχοπτώσεις και με τους ανέμους, διακρίνονται δύο εποχές: η μία είναι από τον Ιούνιο ως τον Οκτώβριο (εποχή ξηρασίας), κατά την οποία πνέουν οι νοτιοανατολικοί αληγείς άνεμοι, καθώς επίσης και η δεύτερη από το Δεκέμβριο ως το Μάρτιο, οπότε πνέουν υγροί βορειοδυτικοί μουσώνες. Τρία νησιά υπέστησαν μεγάλες καταστροφές το 2004 από το φονικό τσουνάμι που έπληξε τον Ινδικό. Πολλά νησιά φιλοξενούν σπάνια είδη πανίδας, όπως οι θαλάσσιες χελώνες, ο κοιλάκανθος (ψάρι), καρκινοειδή, πτηνά και εχινόδερμα.
Διακυβέρνηση
thumb|Το Προεδρικό Μέγαρο στην πρωτεύουσα Το πολίτευμα της χώρας είναι Προεδρική Δημοκρατία, με αρχηγό του κράτους τον εκάστοτε Πρόεδρο της Δημοκρατίας. Η νομοθετική εξουσία ασκείται από την Εθνική Συνέλευση, η οποία διαθέτει 34 έδρες, από τις οποίες οι 25 ανήκουν σε μονοεδρικές περιφέρειες και οι 9 απονέμονται αναλογικά στα κόμματα, τα οποία συγκεντρώνουν περισσότερο από το 10% των ψήφων.
Το κοινοβούλιο έχει ένα σώμα, την Εθνοσυνέλευση (National Assembly of Seychelles ή Assemblée Nationale), αποτελούμενη από 34 μέλη, από τα οποία τα 25 εκλέγονται από το λαό και 9 έδρες διορίζονται αναλογικά με βάση το ποσοστό που έλαβε κάθε κόμμα. Όλα τα μέλη υπηρετούν πενταετείς θητείες.Τα κύρια πολιτικά κόμματα είναι το Προοδευτικό Κόμμα του Λαού των Σεϋχελλών (SPPF) και το Εθνικό Κόμμα των Σεϋχελλών (SNP).
Η χώρα είναι μέλος της Επιτροπής του Ινδικού Ωκεανού (IOC), του Διεθνή Οργανισμού Γαλλοφωνίας και της Κοινοπολιτείας.
Εκλογές
Ο Πρόεδρος εκλέγεται από το λαό, με καθολική ψηφοφορία κάθε 5 χρόνια. Δικαίωμα ψήφου έχουν όσες και όσοι είναι ηλικίας 17 ετών και άνω. Από το 2020 Πρόεδρος στη χώρα είναι ο Γουάβελ Ραμκαλάουαν. Η Εθνοσυνέλευση εκλέγεται και εκείνη από το λαό.
Διοικητική διαίρεση
Το κράτος διαιρείται σε 25 διοικητικές περιοχές οι οποίες συναποτελούν τα εσώτερα νησιά. Οκτώ από τις επαρχίες συγκροτούν την πρωτεύουσα των Σεϋχελλών και αναφέρονται ως Μείζονα Βικτώρια. Ενώ άλλες 14 επαρχίες θεωρούνται το αγροτικό κομμάτι του κύριου νησιού Μαέ με δύο επαρχίες στην Πραλέν και μια στη Λα Ντιγκ, η οποία συμπεριλαμβάνει αντίστοιχα άλλα γύρω νησιά.Τα υπόλοιπα Εξωτερικά νησιά δε θεωρούνται τμήμα καμιάς επαρχίας.
Δημογραφία
thumb|Η Βικτώρια Καθώς τα νησιά δεν είχαν ποτέ αυτόχθονα πληθυσμό, η σημερινή εθνολογική σύνθεση περιλαμβάνει ανθρώπους που μετανάστευσαν στη χώρα. Οι μεγαλύτερες εθνοτικές ομάδες είναι Γάλλοι, Αφρικανοί, Ινδοί και Κινέζοι από υπερπόντιες περιοχές. Τα γαλλικά και τα αγγλικά είναι οι επίσημες γλώσσες μαζί με την Κρεολική Σεσελουά, η οποία βασίζεται κυρίως στη γαλλική. Σύμφωνα με την πληθυσμιακή απογραφή του 2002, οι περισσότεροι Σεσελουά είναι Χριστιανοί: εξ αυτών το 82,3% ασπάζονται το Ρωμαιοκαθολικό δόγμα, 6,4% είναι Αγγλικανοί και 4,5% ανήκουν σε άλλες χριστιανικές αιρέσεις. Επίσης, υπάρχουν 341 Μάρτυρες του Ιεχωβά. Υπάρχουν επίσης μειονότητες Ινδουιστών και Μουσουλμάνων της τάξης του 2,1% και του 1,1% αντίστοιχα. Το προσδόκιμο ζωής στο σύνολο του πληθυσμού, σύμφωνα με εκτιμήσεις του 2019 του Παγκόσμιου Οργανισμού Υγείας ήταν 73,3 χρόνια (70,0 χρόνια οι άνδρες και 77,1 οι γυναίκες).
Οικονομία
thumb|left|250px|Παραγωγή ελαίου από κοκοφοίνικα τη δεκαετία του 1970 Οι κάτοικοι της νησιωτικής χώρας απολαμβάνουν ένα από τα υψηλότερα κατά κεφαλήν ΑΕΠ στην Αφρική (8.960 $, σύμφωνα με την Παγκόσμια Τράπεζα, 2007) και η χώρα θεωρείται ανεπτυγμένη οικονομικά. Είναι χαρακτηριστικό το γεγονός ότι από την εποχή της ανεξαρτησίας (1976), το κατά κεφαλήν παραγόμενο εισόδημα σχεδόν επταπλασιάστηκε σε σχέση με παλιότερα, οπότε η οικονομία βασιζόταν αποκλειστικά στις καλλιέργειες για αυτοκατανάλωση. Το ΑΕΠ σε μονάδες αγοραστικής δύναμης είναι 17.560,062 αμερικανικά δολάρια σύμφωνα με εκτιμήσεις για το 2008, και 9.440,095 δολάρια ΗΠΑ σε πραγματική συναλλαγματική ισοτιμία.
Στυλοβάτες της οικονομίας είναι πρώτιστα ο τουρισμός και η αλιεία, κυρίως τόνου. Σχεδόν το 30% του εργατικού δυναμικού απασχολούνται σε τουριστικές επιχειρήσεις. Πρόσφατα η κυβέρνηση ενθάρρυνε τις ξένες επενδύσεις με σκοπό την αναβάθμιση των ξενοδοχειακών μονάδων και των λοιπών τουριστικών υπηρεσιών. Αποτέλεσμα ήταν να αυξηθούν οι επενδύσεις σε τουριστικές επιχειρήσεις και σε θέρετρα κυρίως πέντε αστέρων. Η Γαλλία και η Ισπανία διαθέτουν αλιευτικούς στόλους, με βάση στις Σεϋχέλλες. Εκτός από την αλιεία, αναπτύχθηκε η βιομηχανία σε μικρό βαθμό αλλά και οι υπεράκτιες επιχειρήσεις. Η τουριστική κίνηση μειώθηκε δραστικά το 1991-92 εξαιτίας του Πολέμου στον Κόλπο και ξανά μετά τις επιθέσεις της 11ης Σεπτεμβρίου, το 2001. Ωστόσο, το 2006 και το 2007 ο τουρισμός παρουσίασε ανάκαμψη, σημειώνοντας ρεκόρ για τη χώρα, αναφορικά με την κίνηση.
Τoν Νοέμβριο του 2008 η χώρα ήρε τον έλεγχο στο νόμισμά της. Την ίδια περίοδο, το Διεθνές Νομισματικό Ταμείο συμφώνησε να χορηγήσει στη χώρα έκτακτο δάνειο. Το εξωτερικό χρέος της χώρας, ύψους 800 εκατομμυρίων δολαρίων ΗΠΑ, αντιστοιχεί σχεδόν στο 175% του ακαθάριστου εθνικού προϊόντος. Σύμφωνα με την Παγκόσμια Τράπεζα, το κράτος αποτελεί το πιο χρεωμένο στον κόσμο κατά κεφαλήν (με συνολικό δημόσιο χρέος να ισούται σχεδόν με το 122,8% του ΑΕΠ). Η ρουπία υποτιμήθηκε κατά 78% έναντι του αμερικανικού δολαρίου στις 3 Νοεμβρίου του 2008. Οι Σεϋχέλλες είναι το μικρότερο κράτος στον κόσμο που εκδίδει δικό του νόμισμα (δηλ. δεν είναι "κλειδωμένο" ως προς την ισοτιμία με νόμισμα άλλης χώρας και επίσης δε χρησιμοποιείται από άλλο κράτος).
Το 2008 το Διεθνές Νομισματικό Ταμείο προβλέπει περαιτέρω οικονομική ανάπτυξη για τη χώρα και συνεχή αύξηση του κατά κεφαλήν ΑΕΠ. .
Εκπαίδευση
Ως τα μέσα του 19ου αιώνα η επίσημη εκπαίδευση ήταν σχεδόν ανύπαρκτη. Το 1851 άρχισαν να λειτουργούν σχολεία με μέριμνα της Ρωμαιοκαθολικής και της Αγγλικανικής Εκκλησίας, στα οποία δίδασκαν μοναχοί και μοναχές από το εξωτερικό. Αυτό συνεχίστηκε ακόμα και όταν ανέλαβε τη λειτουργία των σχολικών ιδρυμάτων η κυβέρνηση, το 1944. Το 1970 άνοιξε το πρώτο τεχνικό σχολείο και έγιναν διαθέσιμοι εκπαιδευτικοί που είχαν σπουδάσει στις Σεϋχέλλες. Από το 1981 καθιερώθηκε η δωρεάν παιδεία, που είναι υποχρεωτική για τα παιδιά από την πρώτη ως την 9η τάξη, ξεκινώντας από την ηλικία των 5 ετών και φτάνοντας στην ηλικία των 16 ετών. Τα παιδιά πληρώνουν για τις στολές τους όχι όμως και για τα βιβλία τους, τα οποία διανέμονται δωρεάν. Η διδασκαλία γίνεται στις πρώτες τάξεις στην Κρεολική Σεσελουά και η αγγλική γλώσσα εισάγεται από την τρίτη τάξη και έπειτα. Επίσης, η γαλλική γλώσσα εισάγεται από την έκτη τάξη και μετά. Επίσης, η δευτεροβάθμια εκπαίδευση είναι δωρεάν από την ηλικία των 16 ετών ως την ηλικία των 18. Σύμφωνα με στοιχεία του 2002, το 99% των παιδιών που ξεκίνησαν το Δημοτικό ήταν πιθανό ότι θα έφταναν μέχρι την πέμπτη τάξη.
Λειτουργεί το Πολυτεχνείο, για την προετοιμασία για πανεπιστημιακή εκπαίδευση, στο οποίο φοιτούσαν 1.600 άτομα το 1991. Δεν υπάρχουν ευκαιρίες για πανεπιστημιακή εκπαίδευση στα νησιά. Ωστόσο, αρκετοί νέοι και νέες φοιτούν σε βρετανικά, αμερικανικά και γαλλικά πανεπιστήμια με υποτροφίες.
Οι εγγράμματοι στη χώρα είναι σε ποσοστό 106% (?) γυναίκες και 98% άνδρες, σύμφωνα με στοιχεία της UNESCO του 2004.
Στις 17 Σεπτεμβρίου του 2009 άρχισε να λειτουργεί και το πρώτο πανεπιστήμιο στη χώρα.
Συγκοινωνίες
Κύριο λιμάνι είναι αυτό της πρωτεύουσας Βικτόρια. Το οδικό δίκτυο καλύπτει 458 χιλιόμετρα, σύμφωνα με στοιχεία του 2003. Η οδήγηση γίνεται στα αριστερά. Το 2008 στη χώρα λειτουργούσαν 15 συνολικά αεροδρόμια.
Εξωτερικοί σύνδεσμοι
Κατηγορία:Πρώην γαλλικές αποικίες
Μάχη του ποταμού Άντα
Η Μάχη του ποταμού Άντα διεξήχθη στις 15-17 (26-28) Απριλίου 1799, στον ποταμό Άντα, παραπόταμο του Πάδου, μεταξύ Ρώσων (μαζί με τους Αυστριακούς) και Γάλλων, με αρχηγούς τον Ρώσο στρατάρχη Αλεξάντερ Βασίλεβιτς Σουβόροφ και τον Γάλλο στρατιωτικό Ζαν Βίκτορ Μόρο. Η μάχη τελείωσε με νίκη των Ρώσων και των Αυστριακών.
Πριν την μάχη
Στις 8 (19) Απριλίου άρχισε η προώθηση από το Βαλέντζι στο ποταμό Άντα των Ρώσων και των Αυστριακών, με αρχηγό τον Σουβόροφ, ο οποίος είχε στη διάθεση του 80.000 στρατιώτες. Η πρώτη σύγκρουση των συμμάχων και των Γάλλων στη Βόρεια Ιταλία έγινε στις 10 (21) Απριλίου, και είχε ως αποτέλεσμα τη κατάληψη της πόλης-οχυρού Μπρέσια. Η κατάληψη της Μπρέσια έδωσε την δυνατότητα στους συμμάχους να αρχίσουν τη πολιορκία των οχυρών Μαντούα και Πεσκέρα, και να αρχίσουν να στέλνουν τις κύριες δυνάμεις στο Μιλάνο.
Μάχη
Στις 15 (26) Απριλίου καταλήφθηκε η πόλη Λέκκο, στις 16 (27) Απριλίου άρχισε η μάχη στο ποταμό Άντα, η οποία διέρκησε για 2 μέρες και είχε ως αποτέλεσμα την νίκη των Ρώσων κατά των Γάλλων. Οι Γάλλοι έχασαν 3.000 στρατιώτες, ενώ άλλοι 5.000 Γάλλοι αιχμαλωτίστηκαν
Τσεζιοματζόρε
Το Τσεζιοματζόρε (ιταλικά: Cesiomaggiore) είναι ιταλικός δήμος στην Επαρχία του Μπελλούνο, στην περιφέρεια του Βένετου.
Παπικές διατάξεις
Παπικές διατάξεις ή Παπικά γράμματα ονομάζονται εκείνες που περιέχουν παπικές αποφάσεις, ή διατάγματα ή επιστολές.
Οι Παπικές διατάξεις διακρίνονται σε βούλες, βρέβια και σε αποστολικά γράμματα, υποδιαιρούμενα σε απλά (δηλαδή σε εκείνα που γράφονται κατ΄ εντολή του Πάπα, άνευ υπογραφής του), σε χειρόγραφα (δηλαδή από τον ίδιο υπογραφόμενα), σε εγκυκλίους που απευθύνονται σε διάφορες εκκλησιαστικές αρχές και στα εκ Παπικής πρωτοβουλίας συντασσόμενα Παπικά γράμματα (motuproprio) χωρίς την αυστηρή τήρηση των καθιερωμένων τύπων.
Κατηγορία:Καθολική Εκκλησία
Γήπεδο Θεόδωρος Βαρδινογιάννης
Το Γήπεδο Θεόδωρος Βαρδινογιάννης, γνωστότερο ως Γεντί Κουλέ είναι ένα ποδοσφαιρικό γήπεδο στο Ηράκλειο της Κρήτης, το οποίο αποτελεί την έδρα της ποδοσφαιρικής ομάδας του ΟΦΗ. Το γήπεδο είναι χωρητικότητας 9.088 θεατών και είναι ιδιοκτησία του ΟΦΗ.
Κυβέρνηση Αλέξανδρου Ζαΐμη 1915
Η Κυβέρνηση Αλέξανδρου Ζαΐμη 1915 (Σεπτέμβριος - Οκτώβριος 1915) σχηματίστηκε μετά και τη δεύτερη εξώθηση σε παραίτηση της κυβέρνησης Βενιζέλου από τον βασιλιά Κωνσταντίνο Α΄.
Γήπεδο Θεόδωρος Βαρδινογιάννης
Ιστορία
Το γήπεδο κατασκευάστηκε το 1951 πάνω στα ερείπια ενός εβραϊκού και ενός χριστιανικού νεκροταφείου, σε καταπατημένο χώρο που προοριζόταν για την κατασκευή προσφυγικών κατοικιών. Τα εγκαίνια του σταδίου έγιναν στις 11 Νοεμβρίου του 1951 με τον αγώνα: ΟΦΗ - ΑΣΔΑΝ, όπου ο Κρητικός σύλλογος ηττήθηκε με σκορ 4-1. Για χρόνια το γήπεδο αντιμετώπισε θέματα νομιμότητας, αρχικά γιατί ο χώρος ήταν χαρακτηρισμένος ως πάρκο και στη συνέχεια λόγω της διεκδίκησης του χώρου του εβραϊκού νεκροταφείου από Εβραία επιζούσα του Ολοκαυτώματος. Τελικά το θέμα της ιδιοκτησίας λύθηκε οριστικά υπέρ της κρητικής ομάδας κατά την περίοδο της Δικτατορίας (1967-1974). Η τελευταία επέκταση του γηπέδου ολοκληρώθηκε το 1987 με το κτίσιμο των κερκίδων της βόρειας πλευράς. Το 2001 πραγματοποιήθηκε ανακατασκευή των χώρων κάτω από τις θύρες 4, 5 και 8 και αντικατάσταση των στεγάστρων στις ίδιες θύρες. Το 2004 το γήπεδο αποτέλεσε ένα από τα ποδοσφαιρικά προπονητήρια για τους Ολυμπιακούς Αγώνες εκείνου του έτους.
Κυβέρνηση Αλέξανδρου Ζαΐμη 1915
Στις 22 Σεπτεμβρίου ο βασιλιάς επέλεξε τον Αλέξανδρο Ζαΐμη να αναλάβει την Πρωθυπουργία (διοικητή τότε της Εθνικής Τράπεζας), τον πιο μετριοπαθή από τους αντιβενιζελικούς. Στις 24 Σεπτεμβρίου, οι πρώην Πρωθυπουργοί Ράλλης, Θεοτόκης, Δραγούμης και Γούναρης με την προσθήκη των ανώτατων στρατιωτικών Στρατού και Ναυτικού, Γιαννακίτσα και Κουντουριώτη (ο οποίος δέχτηκε έπειτα από προσωπική παράκληση του Βασιλιά), σχημάτισαν τη νέα κυβέρνηση -που οι εφημερίδες την ονόμασαν «Οικουμενική» και «Εθνικής Αμύνης».
Η κυβέρνηση διατηρήθηκε στην εξουσία για το διάστημα που είχε την ανοχή του κόμματος των Φιλελευθέρων αφού ο Βενιζέλος δεν ήθελε τη διάλυση της βουλής μιας και είχε την πλειοψηφία των βουλευτικών εδρών, και περίμε πως η Ελλάδα θα αναγκαζόταν να μπει στον πόλεμο στο πλευρό της Αντάντ λόγω της επίθεσης του Βουλγαρικού στο συμμαχικό Σερβικό Βασίλειο. Με αφορμή ένα ήσσονος σημασίας επεισόδιο μεταξύ βουλευτή των Φιλελευθέρων και του Υπουργού Στρατιωτικών, Ιω. Γιαννακίτσα, οι Φιλελεύθεροι καταψήφισαν την κυβέρνηση στη συνεδρίαση της 22ας Οκτωβρίου 1915, (147 ψήφοι κατά, 114 υπέρ), και ο Ζαΐμης παραιτήθηκε. thumb|Τα μέλη της κυβέρνησης από σκίτσο της εφημερίδας [[Πατρίς (εφημερίδα Αθηνών)|Πατρίς της 3ης Οκτωβρίου 1915]]
Γήπεδο Θεόδωρος Βαρδινογιάννης
Ιστορία
Η χωρητικότητα του γηπέδου με τις παρεμβάσεις που έγιναν το 2018 εν όψει της συμμετοχής του ΟΦΗ στο πρωτάθλημα της Super League μειώθηκε λίγο, ωστόσο πολλές φορές κατά το παρελθόν η παρουσία των οπαδών ήταν μεγαλύτερη. Η υψηλότερη προσέλευση που έχει καταγραφεί στο Γεντί Κουλέ είναι πάνω από 13.000 θεατές για το ματς του ΟΦΗ εναντίον του Ολυμπιακού στις 25 Σεπτεμβρίου του 1988. Ο ΟΦΗ σε εκείνον τον αγώνα νίκησε τον Ολυμπιακό με 2-1.
Κυβέρνηση Αλέξανδρου Ζαΐμη 1915
άρνηση ενεργοποίησης της ελληνοσερβικής συνθήκης του 1913
Στις 28 Σεπτεμβρίου η Βουλγαρία κηρύσσει τον πόλεμο στη Σερβία και δυο βουλγαρικές μεραρχίες εισβάλλουν στη χώρα με τελικό σκοπό την κατάληψη της Νις. Η Σερβία βρίσκεται πλέον, σε δεινότατη θέση, αφού έχει να αντιμετωπίσει τον Γερμανοαυστριακό στρατό στον Βορρά και τον Βουλγαρικό στα ανατολικά. Στις 27 Σεπτεμβρίου η σερβική κυβέρνηση προέβη σε διάβημα προς τον πρεσβευτής την Ελλάδας στη Νις (προσωρινή πρωτεύουσα του Βασιλείου της Σερβίας), Αλεξανδρόπουλο, για να ζητήσει (για τρίτη φορά) την ενεργοποίηση της ελληνοσερβικής συνθήκης του 1913. Στις 29 Σεπτεμβρίου η ελληνική κυβέρνηση απάντησε (για τρίτη φορά) αρνητικά, θεωρώντας ότι
Γήπεδο Θεόδωρος Βαρδινογιάννης
Ιστορία
Το γήπεδο μετονομάστηκε σε «Θεόδωρος Βαρδινογιάννης» στα τέλη της δεκαετίας του 1990 προς τιμή του πρώην παράγοντα του συλλόγου που απεβίωσε το 1996.
Κυβέρνηση Αλέξανδρου Ζαΐμη 1915
άρνηση ενεργοποίησης της ελληνοσερβικής συνθήκης του 1913
[...] Η συμμαχία, που υπογράφηκε το 1913, προβλέποντας μια βουλγαρική επίθεση και με σκοπό να καθορίσει και να διατηρήσει, μετά την κατανομή των κοινών κατακτήσεων επί της Οθωμανικής Αυτοκρατορίας, μια ισορροπία δυνάμεων μεταξύ των βαλκανικών κρατών, έχει, σύμφωνα με το ίδιο το προοίμιο του Συμφώνου, έναν χαρακτήρα καθαρά βαλκανικό, που δεν απαιτεί με κανένα τρόπο την εφαρμογή της στις περιπέτειες μιας γενικής σύρραξης.[..]  Η Στρατιωτική Συνθήκη περιορίζεται πρωτίστως στην περίπτωση πολέμου μεταξύ ενός εκ των δύο συμμάχων κρατών και μίας μόνο τρίτης δύναμης.[...] Εάν η προβαλλόμενη από τη σερβική κυβέρνηση επίθεση της Βουλγαρίας πρέπει να πραγματοποιηθεί, θα είναι συνέπεια μιας συμφωνίας με τη Γερμανία, την Αυστροουγγαρία και την Τουρκία. Θα πραγματοποιηθεί σε συνδυασμό με την επίθεση που άρχισε κατά της Σερβίας από τις δύο Κεντρικές Αυτοκρατορίες. Θα παρουσιαστεί ως ένα επεισόδιο του Ευρωπαϊκού Πολέμου. Η σερβική κυβέρνηση το έχει αναγνωρίσει ήδη εκ προοιμίου διακόπτοντας τις διπλωματικές σχέσεις με τη Βουλγαρία, όπως έχουν κάνει οι Δυνάμεις της Αντάντ, χωρίς να έρθει πρωτίστως σε συμφωνία με την Ελλάδα, τη βαλκανική της σύμμαχο. Είναι λοιπόν εμφανές ότι έχει τοποθετηθεί εκτός των διατάξεων και του πνεύματος της συμμαχίας μας [..] Το κοινό συμφέρον απαιτεί, αντιθέτως, οι ελληνικές δυνάμεις να μείνουν σε εφεδρεία για μια μεταγενέστερη πιο αποτελεσματική χρησιμοποίησή τους.[..] Έχει λοιπόν σημασία, η Ελλάδα να παραμείνει ουδέτερη κι εξοπλισμένη παρακολουθώντας προσεκτικά την πορεία των γεγονότων, με τη δέσμευση να φροντίζει πάντα, με τα πιο κατάλληλα μέσα, όχι πλέον μόνο την προάσπιση των δικών της ζωτικών συμφερόντων, αλλά και την προστασία αυτών που έχουν από κοινού με τη Σερβία.[..]
Γήπεδο Θεόδωρος Βαρδινογιάννης
Ιστορία
Περίπου τις 10 το πρωί της 25ης Μαρτίου του 2013 ένας από τους πυλώνες φωτισμού του σταδίου, αυτός κοντά στη Θύρα 6, κατέρρευσε λόγω των θυελλωδών ανέμων που έπληξαν την περιοχή. Ο πυλώνας καταπλάκωσε τρία σταθμευμένα αυτοκίνητα και προκάλεσε ζημιές σε ένα οίκημα που βρίσκονταν επί της οδού Ισαύρων αλλά δεν υπήρχαν τραυματίες. Ο πυλώνας βρέθηκε ότι είχε διαβρωθεί. Από τότε οι 4 πυλώνες έχουν αντικατασταθεί.
Κυβέρνηση Αλέξανδρου Ζαΐμη 1915
πρόταση της Αντάντ για παραχώρηση της Κύπρου
Μετά τη γερμανοαυστριακή προέλαση στη Σερβία, και το σπάσιμο της σερβικής άμυνας (η Σερβία βρέθηκε να δέχεται την ταυτόχρονη επίθεση τριών στρατών: γερμανο-αυστριακού από βορρά, βουλγαρικού από ανατολή), ο Βρετανός υπουργός των Εξωτερικών, Έντουαρντ Γκρέι φοβούμενος τη σιδηροδρομική (και όχι μόνο) ένωση της Γερμανίας με την Οθωμανική Αυτοκρατορία, υπέβαλλε στις 3 Οκτωβρίου επίσημη πρόταση στην ελληνική κυβέρνηση άμεσης παραχώρησης της Κύπρου αν η Ελλάδα εξέλθει στον πόλεμο στο πλευρό των Συμμάχων.
Γήπεδο Θεόδωρος Βαρδινογιάννης
Θύρες
Το γήπεδο έχει συνολικά 9 θύρες (1, 2, 3, 4, 5, 6, 7, 8, 9.). Αναλυτικά:
Κυβέρνηση Αλέξανδρου Ζαΐμη 1915
πρόταση της Αντάντ για παραχώρηση της Κύπρου
Το τελεσίγραφο που στάλθηκε στον Άγγλο πρεσβευτή στην Αθήνα σερ Φράνσις Έλλιοτ έγραφε: ''«Σήμερον, η Σερβία υπέστη επίθεσιν παρά της Βουλγαρίας. εάν η Ελλάς θελήση να έλθη εις βοήθειάν της, η κυβέρνησις της Αυτού Μεγαλειότητος είναι πρόθυμος να παραχωρήση την νήσον Κύπρον εις την Ελλάδα. Εάν η Ελλάς ενωθή μετά των συμμάχων χωρίς περιορισμούς, θα συμμετάσχει φυσικώς μαζί των εις τα πλεονεκτήματα, άτινα θα πραγματοποιηθούν κατά το τέλος του πολέμου. Η παραχώρησις όμως της Κύπρου γίνεται υπό της Αγγλικής κυβερνήσεως, ανεξαρτήτως από την άποψιν ταύτην και υπό μόνον τον όρον, ότι η Ελλάς θα δώση διά του στρατού της πλήρη και άμεσον την υποστήριξιν της εις την Σερβίαν. Ο καιρός παρέρχεται και θα παρακαλέσετε τον κ. Ζαΐμην να μας απαντήση άνευ βραδύτητος.»''
Γήπεδο Θεόδωρος Βαρδινογιάννης
Πηγές
Θεοδωρος Βαρδινογιαννης Κατηγορία:Αθλητικές εγκαταστάσεις στο Ηράκλειο Κατηγορία:ΟΦΗ
Κυβέρνηση Αλέξανδρου Ζαΐμη 1915
πρόταση της Αντάντ για παραχώρηση της Κύπρου
Στις 8 Οκτωβρίου η επίσημη ελληνική κυβέρνηση μέσου του πρεσβευτή της στο Λονδίνο, Ιωάννη Γεννάδιου, απάντησε αρνητικά.
το «επεισόδιο Γιαννακίτσα» και η παραίτηση της Κυβέρνησης
Στην κοινοβουλευτική συνεδρίαση της 21ης Οκτωβρίου και κατά τη διάρκεια της συζήτησης για την ψήφιση ή μη νομοσχεδίου του Υπουργείου Στρατιωτικών, σύμφωνα με το οποίο θα αυξάνονταν ο μισθός των αξιωματικών του στρατεύματος (δαπάνη που ο Υπουργός υπολόγισε σε 1.000.000 δρχ. τον μήνα), ο βουλευτής των Φιλελευθέρων Γεώργιος Βλάχος καταφέρθηκε εναντίον όχι μόνο του νομοσχεδίου αλλά και του Υπουργού λέγοντας: «...Ως αντιπρόσωπος του λαού, διότι ημείς είμεθα οι αντιπρόσωποι του λαού, ο κ. υπουργός δεν αντιπροσωπεύει τον λαόν, διαμαρτύρομαι κατά του νομοσχεδίου, όπερ υπεβλήθη άνευ συστολής.[...]». Ο υπουργός τότε απάντησε: «Αν δεν αντιπροσωπεύω τον λαόν έχω και εγώ νομίζω κάποιον δικαίωμα να παρίσταμαι εδώ. Αλλ' εφ΄όσον ο κ. βουλευτής εξεστόμισε τοιαύτην φράσιν εγώ δεν έχω θέσιν ενταύθα.», και σηκώθηκε προκειμένου να αποχωρήσει. Ύστερα από την παρέμβαση του Προέδρου της Βουλής, ο βουλευτής Βλάχος ανακάλεσε την τελευταία φράση του, το «άνευ συστολής» δικαιολογούμενος ότι εννοούσε «άνευ μελέτης», ενώ ζήτησε και συγνώμη για την απρέπεια, ωστόσο ο Υπουργός αποχώρησε. Όταν η συνεδρίαση άρχισε και πάλι ο αρχηγός των Φιλελευθέρων, εκκίνησε πολιτικό ζήτημα, δηλώνοντας ότι : «...η Βουλή δεν ημπορεί να συνεχίσει το έργο της εφόσον παρακάθηται εις την θέσιν του Υπουργού των Στρατιωτικών ο υποστράτηγος κ. Γιαννακίτσας. [...]» . Ο Ελ. Βενιζέλος, θεώρησε ότι μετά τις εξηγήσεις που έδωσε ο βουλευτής η αποχώρηση του Υπουργού ήταν πράξη προσβολής του Σώματος, και αξίωσε την συγνώμη του Υπουργού, διαφορετικά η Βουλή δεν θα προχωρούσε στο έργο της. Ο Πρωθυπουργός Ζαΐμης, δήλωσε ότι κατά τη γνώμη της Κυβέρνησης η στάση του Υπουργού δεν έθιξε το Σώμα και έθεσε θέμα εμπιστοσύνης στην Κυβέρνηση.
Η συζήτηση που πυροδότησε ο Ελ. Βενιζέλος σύντομα επεκτάθηκε και στο φλέγον ζήτημα της πολιτικής των Συμμαχιών της Ελλάδας, καταλήγοντας ακόμα μια φορά στην επιβεβαίωση των διχαστικών απόψεων και των δυο πλευρών. Στο τέλος της συζήτησης που κράτησε μέχρι τις 4:00 τα ξημερώματα της 22ας Οκτωβρίου, η Βουλή υπερψήφισε την παρακάτω πρόταση των Φιλελευθέρων: ''«Η Βουλή μη ευρίσκουσα επαρκείς τας εξηγήσεις δια τα λεχθέντα επί του επεισοδίου του κ. υπουργού των Στρατιωτικών εκφράζει την λύπη της».'' Επί 264 παρόντων βουλευτών την πρόταση αυτή υπερψήφισαν 147, καταψήφισαν 114, ενώ απείχαν της ψηφοφορίας (ως είθισται) οι υπουργοί.
Αμέσως μετά τα αποτελέσματα, ο Πρωθυπουργός ανακοίνωσε ότι αφού η Κυβέρνησή του δεν έχει πια την εμπιστοσύνη της Βουλής, παραιτείται, ενώ ο Πρόεδρος του Σώματος, Κωνσταντίνος Ζαβιτσιάνος, ανέστειλε τη λειτουργία του Κοινοβουλίου μέχρι να ορκιστεί η επόμενη Κυβέρνηση.
Τελικά και ενώ οι Φιλελεύθεροι περίμεναν ότι ο Βασιλιάς θα καλούσε τον Ελευθέριο Βενιζέλο, για να του αναθέσει την εντολή σχηματισμού Κυβέρνησης, ο Βασιλιάς αντίθετα, αποφάσισε τη διάλυση της Βουλής και τη διενέργεια εκλογών. Παρόλα αυτά, αν και ζήτησε από τον Αλ. Ζαΐμη, να παραμείνει στην Αρχή και να διενεργήσει τις εκλογές, ο πρώην Πρωθυπουργός αρνήθηκε. Ο Βασιλιάς κατέληξε έτσι, στη «λύση Σκουλούδη».
Παραπομπές
1915 09 Κατηγορία:1915 1 Κατηγορία:Εθνικός Διχασμός
Ζισλαίν Ντομανζέ
Η Ζισλαίν Ντομανζέ (Ghislaine Dommanget, 13 Οκτωβρίου 1900 - 30 Απριλίου 1991) ήταν Γαλλίδα ηθοποιός και η σύζυγος του Λουδοβίκου Β΄, Πρίγκιπα του Μονακό.
Βιογραφία
Γεννήθηκε στις 13 Οκτωβρίου 1900 στο Ρενς, και ήταν κόρη του Συνταγματάρχη Ροβέρτου Ιωσήφ Ντομανζέ και της Μαρία Λουίζα Μενί.
Το 1923 παντρεύτηκε το Παύλο Ντιέ. Μετά το θάνατό του το 1931, είχε σχέση με τον ηθοποιό Αντρέ Μπρουλέ. Μαζί απέκτησαν ένα παιδί, τον Ιωάννη Γαβριήλ.
Όταν χώρισε με τον Μπρουλέ, παντρεύτηκε τον Λουδοβίκο Β΄, Πρίγκιπα του Μονακό, στις 24 Ιουλίου 1946. Ήταν πρώτη νύφη του Οίκου των Γκριμάλντι χωρίς προίκα. Το ζευγάρι δεν απέκτησε παιδιά.
Εξωτερικοί σύνδεσμοι
Κατηγορία:Οίκος Γκριμάλντι Κατηγορία:Γάλλοι ευγενείς
Κοπεγχάγη
Η Κοπεγχάγη (δανικά: København ) είναι η πρωτεύουσα και πολυπληθέστερη πόλη της Δανίας, με αστικό πληθυσμό 1.336.982 κατοίκους και πληθυσμό μητροπολιτικής περιοχής 2.016.285 κατοίκους (την 1η Ιανουαρίου του 2016). Βρίσκεται στην ανατολική πλευρά του νησιού Σέλαιν, 42 χιλιόμετρα βορειοδυτικά του Μάλμε της Σουηδίας και 164 χιλιόμετρα βορειοανατολικά του Όντενσε. Η πόλη εκτείνεται και σε τμήματα του νησιού Άμεγια ενώ περικλείει και το Φρέντερικσμπεργκ, το οποίο είναι δήμος από μόνος του. Στην παλαιότερη ελληνική βιβλιογραφία ήταν γνωστή ως Αφνία (Ἁφνία).
Από το 2000 και μετά η Κοπεγχάγη είχε σημαντική αστική και πολιτιστική ανάπτυξη, η οποία διευκολύνθηκε από επενδύσεις στα ιδρύματα και της υποδομές της. Η πόλη είναι το πολιτιστικό, οικονομικό και κυβερνητικό κέντρο της Δανίας και ένα από τα κύρια οικονομικά κέντρα της Βόρειας Ευρώπης. Το 2012 ήταν τρίτη πόλη στον κόσμο ως προς τα ακαθάριστα έσοδα, πέφτοντας από την πρώτη θέση που βρισκόταν το 2009. Μετά την ολοκλήρωση της γέφυρας Έρεσουντ, η μητροπολιτική περιοχή της Κοπεγχάγης ενοποιήθηκε σταδιακά με τη σουηδική επαρχία Σκάνια και τη μεγαλύτερη της πόλη, το Μάλμε, αποτελώντας την περιοχή Έρεσουντ. Έχοντας αρκετές γέφυρες που ενώνουν τους διάφορους τομείς της πόλης, το αστικό τοπίο χαρακτηρίζεται από πάρκα, μονοπάτια και προκυμαίες. Τα μνημεία της Κοπεγχάγης όπως οι κήποι Τίβολι, το άγαλμα της μικρής γοργόνας, τα παλάτια Αμάλιενμποργκ και Κρίστιανσμποργκ, το κάστρο Ρόσενμποργκ, η εκκλησία Φρέντερικς καθώς και τα πολλά μουσεία και νυχτερινά κέντρα αποτελούν σημαντικο πόλο έλξης των τουριστών. Εκτός από πρόσφατες εξελίξεις στον τομέα υπηρεσιών και την φαρμακοβιομηχανία της πόλης, υπάρχουν και αρκετές πρωτοβουλίες στην καθαρή τεχνολογία, με σκοπό την εκπλήρωση του στόχου της πόλης να είναι ουδέτερη ως προς τον άνθρακα το 2025.